Novosibirskdagi 3-sonli suv minorasi. Novosibirskdagi 3-sonli suv minorasi — Novosibirskning Jeleznodorojniy tumanidagi muhandislik inshooti. 1912-yilda qurilgan. Mintaqaviy ahamiyatga ega boʻlgan meʼmoriy yodgorlik. Minora yonida yana bir meʼmoriy yodgorlik — 1-sonli suv minorasi joylashgan. Tavsifi. 3-sonli suv minorasi Gʻarbiy Sibir temir yoʻlining Novosibirsk-Glavniy stansiyasining shimoli-gʻarbiy qismida joylashgan. Dumaloq uch qavatli minora qizil gʻishtdan qurilgan boʻlib, granit toshlardan yasalgan rustika qilingan tsokolga tayangan. Yaruslar gʻisht tyagalar bilan ajratilgan. Birinchi qayat gorizontal gʻisht rustika bilan qoplangan, u ikkinchi qavatdan karniz kamari bilan ajratilgan, ikkinchi va uchinchi qavatlar bir-biridan murakkabroq karniz profili bilan ajratilgan. Minoraning toj karnizi keng va koʻp pogʻonali. Minora gumbazi sakkiz qirrali, tomi metalldan ishlangan. Har bir qavatda bir-biridan teng masofada joylashgan toʻrtta deraza mavjud. Kirish va derazalarining oʻrni uchlari arkasimon boʻlib, ular pona shaklidagi gʻishtlardan yasalgan keng arxivoltlar bilan oʻralgan, katta asosiy tosh bilan yakunlangan. Minora harsangtosh tasmali poydevorda joylashgan. Diametri — 7,3 m. 3-sonli suv minorasi XX-asr boshlarida Trans-Sibir temir yoʻlining stansiya kompleksida qurilgan maxsus muhandislik inshooti meʼmorchiligining namunasidir.